AVASTUSRETKED JUMALA SÕNAS
Olen nii õnnelik,
et vaatate üht saateosa, kus uurime ja avastame Jumala Sõna.
Täna räägin, kuidas saada üle kaksipidisest meelest
ning teada veendunult, mis on Jumala tahe.
Eelmise aasta 20. jaanuaril valiti Donald Trump USA presidendiks.
Püha Vaim andis mulle selge juhise sõita Washingtoni,
et temaga kohtuda ning teda õnnistada.
Mul ei olnud kutset, samuti ei olnud mul mingeid plaane.
Küsisin Jumalalt korduvalt üle, kas see tunnetus on Temalt.
Seejärel, kui sõitsin lennujaama, tühistati ka minu lend.
Mul oli kiusatus mõelda, et säästan 500 eurot ja jään koju.
Püha Vaim ei juhtinud mind seda tegema.
Palvetades sain selge rahu ja juhise, et peaksin minema usus.
Läksin.
Kui jõudsin USA-sse, oli ametisseseadmine juba läbi.
Jõudsin kohale kaks tundi pärast lõppu.
Nägin, kuidas president Trump ja asepresident Pence
kõndisid abikaasadega tänaval ühe pilvelõhkuja ees.
Küsisin Jumalalt, kas järgin tõepoolest Tema juhtimist.
Me kõik võime olla kiusatud kahtlustega.
Nendel hetkedel on tähtis teha, mida öeldakse Jaakobuse 4:7.
"Alistuge siis Jumalale!
Pange vastu kuradile, siis ta põgeneb teie juurest."
Alistusin Jumalale ja ütlesin:
"Jumal, ma ei muretse vaid usaldan Sind täielikult.
Sündigu Sinu mitte minu tahe."
Usaldan sind täielikult, Jumal.
Seisan vastu vaenlasele,
kes süüdistas mind, et olen oma aega raisanud
ja see käik oli tühine, ning usaldasin Teda.
Tegin, mida öeldakse Jaakobuse 1:5.
Pöördusin Jumala poole ning palusin Temalt tarkust.
Jaakobuse 1:5 öeldakse:
"Kui kellelgi teist jääb vajaka tarkust, siis ta palugu Jumalalt,
kes kõigile annab heldelt ega tee etteheiteid, ja talle antakse."
Kuidas saab Jaakobus seda lubada?
Olen seda saadetes mitmel korral rääkinud.
Uue lepingu esimene tõotus on,
et Jumal paneb meisse oma toora ehk oma sõna, juhise.
Ta kirjutab selle meie mõtetesse ja südamele.
Kui Jumal kirjutab me südamele,
pole see nagu kivitahvlitele kirjutatu, mis pandi seaduselaekasse
ja ülempreester võis neid kord aastas näha.
Jumal kirjutab igal päeval me südamele.
Vahel isegi igal tunnil.
Kui Ta teeb seda,
siis neid asju sa lihtsalt tead, teadmata, kuidas see tekkis.
Jumal aga kirjutab su südamele.
See on nii kallihinnaline.
Teatud aegadel sa kuuled midagi.
Selle läbi saad teadmise- või tarkusesõna.
See on kui mitmetahuline süsteem, kuidas Jumal juhib Püha Vaimu läbi.
Võid selle leida 1. Korintose 12, kus kirjeldatakse eri viise,
kuidas Püha Vaim meiega räägib, et saaksime teisi inimesi aidata.
Jätkan selle tunnistusega Donald Trumpist.
Küsisin Jumalalt tarkust
ja Ta pani mulle südamele, et läheksin õhtul ühele ballile.
Kui uurisin nende kohta, avastasin, et sissepääs on 1800 dollarit.
1800 dollarit on 1700 eurot.
Mul ei olnud sellist raha, samuti ei olnud mul kaasas ülikonda.
Palvetasin uuesti
ja Püha Vaim kinnitas, et läheksin ballile.
Mul oli jakk ja lips kaasas ning lihtsalt kuuletusin Jumalale.
Seisin järjekorras, kus oli võimalik osta seisukohti 60 dollariga.
Seal sain teada, et lubatakse sisse ka ülikonnata.
Järjekorras üks naine,
kes vastutas VIP-ide järjekorra eest, kutsus mind enda juurde.
Küsisin, kas mõtleb mind ja ta jaatas.
Ta ütles, et peaksin olema VIP-ide hulgas.
Ütlesin, kas ta on kindel, sest mul ei ole kutset.
Ta kinnitas, et peaksin seal olema.
Miks ta seda tegi?
Seda nimetatakse inglite mõjuks.
Räägin lähemalt järgmises saates, kuidas Piiblis öeldakse selgelt,
et inglid on määratud aitama neid, kes pärivad pääste.
Teadke, et mida täpsemalt järgite Püha Vaimu juhtimist,
seda enam saate teha koostööd Jumala inglitega.
Te ei planeeri midagi vaid Jumal
läkitab oma inglid meid aitama ning korraldab jumalikke kohtumisi.
See naine oli inglist juhitud.
Täpselt samamoodi nagu võime olla juhitud deemonist
kahtlema, kartma, himustama ning saama mitmeid kiusatusi.
Kui inglid mõjutavad inimesi -
neid on kaks korda enam kui deemoneid -,
teevad nad seda heal eesmärgiks,
et saaksime täita Jumala antud ülesannet.
Ingel mõjutas seda naist kutsuma mind enda järjekorda,
ja ütlema inimliku põhjuseta, et peaksin olema seal.
Läksin sinna järjekorda,
mis ei läinud mulle midagi maksma, sest seal olid vaid kutsutud.
Seisin järjekorras ja mu kõrvale tuli seisma tohutult pikk mees
ja ta kõrval New Yorgi ekslinnapea Rudolph Giuliani.
Püha Vaim andis mulle kuus kuud varem märku.
Rääkisin ühe enda sõbra Jan Willem van der Hoeveniga,
kes käib peaminister Netanyahuga iga 2-3 nädala tagant hommikusöögil.
Nad on väga head sõbrad ega räägi pinnapealselt
vaid arutavad Jumala Sõna üle ning mida see räägib Iisraelist.
See on ka täiesti teine teema.
Kui olin koos Jan Willem'iga,
julgustasin teda rääkima D. Trumpile, mida Jumal räägib Iisraeli kohta
ja mis on Jumala tahe teistele rahvastele Iisraeli osas.
Kui julgustasin teda,
sain teadmisesõna ja usu Püha Vaimult
ning ütlesin, et Jumal andis mõista, et kohtun D. Trumpiga esimesena.
Lisasin, et kogen, et kohtun
esmalt R. Giulianiga ning seejärel D. Trumpiga.
Seisin siis Washingtonis
New Yorgi ekslinnapea R. Giuliani ning ta ihukaitsja kõrval.
Läksime metallidetektori juurde.
Pidin ka sealt läbi minema,
kuid andsin rootsi keeles mõista, et nad on vabad enne minema.
Ihukaitsja pidas seda nii viisakaks, sest tavaliselt hoiab ta
R. Giuliani lähedale, et saaks minna pärast teda,
kuid nüüd palus ta mul enne teda minna.
See on väga ebatavaline, tõeline soosing.
Läksin edasi R. Giuliani ning ta ihukaitsjaga.
Rääkisin Rudyga ja ütlesin, kuidas mind mõjutas ta teade,
et Donald Trump toetas salaja tuhandete sanitaartöötajate,
veterinaaride, politseinike ja tuletõrjujate peresid.
Kui neil oli vajadusi operatsioonides või mõningaid kriise,
oli Donald Trump neid peresid anonüümselt aastate jooksul toetanud.
Mina ei teadnud seda,
seega puudutas see mind väga, kui Rudolph avalikustas selle.
Läksin siis ballisaali,
mõeldes, mida ma edasi teen, kuulsin, kuidas keegi mu selja taga
hüüdis Lõuna-Aafrika aktsendiga: "Rory, Rory!"
Ümber pöörates nägin, et see on Rodney-Howard Browne.
Küsisin, kuidas tal läheb.
Rodney tutvustas mind mehele nimega Guillermo Maldonado.
Ma ei olnud teda enne kohanud.
Järsku sain 5-7minutilise prohveteeringu Guillermole.
Ma ei teadnud temast midagi
vaid olin kuulnud Norra sõpradelt tema kohta.
Guillermo pöördus Rodney poole ning küsis, kas ta teab mind.
Rodney ütles, et teab üle 30 aasta ning võib mind usaldada.
Pastor Maldonado sai niivõrd õnnistatud.
Pastor Rodney küsis seejärel minult, kas lähen homsele palvekoosolekule.
Ütlesin, et ei teadnud
palvekoosolekust midagi ega kus see toimub.
Ta ütles, et tunneb, et peaksin minema.
Pastor Rodneyl on usuand ning Jumala armust on ka mul.
Me ei rääkinud seega kutsetest või üksikasjadest,
sest kui Jumal kutsub sind millekski, rajab Ta ka sulle tee.
Läksin järgmisel nädalal usus ja järgisin Püha Vaimu häält.
Seal nägin sadu politseinikke ning CIA ja FBI ametnikke.
Arvasin, et on võimatu sinna sisse saada.
Külalistenimekiri oli nädalaid enne koostatud.
Läksin sinna lapsemeelses usus.
Nägin seal midagi ebatavalist.
Neil hetkedel pead olema tähelepanelik.
Õpetan, kuidas tunda Jumala tahet.
Pange tähele, mida Püha Vaim näitab teile.
Märkasin, kuidas ühel naisel oli sõnavahetus ühe salaagendiga
ning karjus ta peale, sest ei saanud sisse.
Tundsin, et Jumal juhtis mind.
Tavaliselt ma ei puutu salaagente.
Kogesin, et peaksin
panema oma käe ta õlale ja ütlema, et tal on ikka raske töö.
Püha huumor, mis on juhitud Pühast Vaimust,
avab sageli ukse jumalikuks soosinguks.
Ta vaatas mind ja vastas: "Sul on õigus, mul on raske töö."
Ta ütles, et ma ei peaks seisma siin vaid teiselpool tänavat.
Ta ei oleks tavapäraselt pidanud seda minule ütlema.
See oli samuti ingli mõju, millest räägin järgmises saates.
Läksin, kuhu ta mind juhtis ja hoonest tuli üks naine.
Ta oli saanud majas teadmisesõna,
et üks eriline külaline ootab väljas, kellele ta peaks andma VIP-pääsme.
Kui ta küsis mu nime, tuli talle meelde prohveteering,
mille olin aastaid tagasi andnud kaksiktornide osas,
kus lennukid sõidavad neisse ning kukuvad kokku.
See oli kaks aastat enne katastroofi.
Ma ei ole kõigis detailide osas kindel,
kuid ta andis mulle selle VIP-pääsme.
Selle tagajärjel sain istuda kohale,
mis oli paari meetri kaugusel presidendist ja asepresidendist.
Jumal andis mulle prohvetliku sõnumi,
mille kirjutasin üles asepresident Pence'ile
ja salateenistus edastas selle talle.
Teenistuse lõppedes
tuli Pence minu juurde, surus mu kätt ja tänas mind.
Sain teda Jumala nimel õnnistada.
Ta tänas mind prohveteeringu eest ning pöördus minu poole mu nimega.
Ma ei olnud teda enne kohanud.
Prohveteeringu alla panin pildi oma perest
ja ta tundis mu ära ning tervitas mind.
Püha Vaim oli mulle kinnitanud, et kohtun D. Trumpiga.
Kui mind pandi istuma ta lähedale,
kogesin, et Püha Vaim juhtis mind täiesti teisiti.
See on huvitav.
Mul oli murtud alaselg, millest olen saanud terveks.
Pean siiski tegema trenni ja ujuma.
Käisin ka täna hommikul ujumas ja trennis.
Eelistan mugavat tooli, mitte puust.
Märkasin saali taga mugavaid toole ning tahtsin nendele istuda.
Püha Vaim kasutas seda loomulikku eelistust
ja sain Jumalalt tunnetuse, et peaksin just seal istuma.
Sattusin sinna inimlikel põhjustel,
kuid Püha Vaimu läbi teadsin, et peaksin just seal istuma.
Istusin sinna ja terve rida oli mu ümber vaba.
Teenistuse lõpus tõusis D. Trump oma naisega püsti,
samuti asepresident oma naisega, et hakata lahkuma.
Nad möödusid täpselt minust.
Tõusin püsti ja president tuli täpselt minu juurde,
surusin ta kätt ja tegin hetkest pildi ning õnnistasin teda Jumala nimel.
Trumpi abikaasa Melania nuttis ülistusteenistuse ajal.
Ta tuli ka ette, et saada õnnistust.
See oli niivõrd liigutav hetk.
Need, kes ehk ei tea, siis Donald Trump
andis oma elu Issandale umbes 1,5 aastat tagasi.
Mul on sõber Hans Mannegren,
kes on tegevdirektor Franklin Grahamile -
Billy Grahami poeg - MTÜs Samaritan Purse.
Hans rääkis, kuidas Trump, põlvitas Jumala ees
ja palus andeks oma patud koos Franklin Grahamiga.
Ta on olnud Jumalaga kõigest 1,5 aastat.
Seega on ta veel beebikristlane ning vajab te, usklike palveid.
Ta vajab tõesti eestpalvet,
sest Jumal alustab me kõigiga just sealt maalt, kus oleme.
Mõningad meist ütlevad asju, mida me ei peaks.
Neil läheb mõni aeg, et Püha Vaim saaks seda korrastada.
See kehtib me kõikide osas,
seega peaksime palvetama oma usuvenna eest.
Rohkem ma ei ütle.
Selle saate režissöör
küsis minult enne saate algust, mida arvan, et maailmas toimub.
Leian, et üheks aspektiks on otsese kõne levimine.
Inimesed ei püüa olla poliitiliselt korrektsed,
seega ei ole enam niivõrd tsiviilne või viisakas.
Siiski on palju otsest kõnet.
Usun, et meile kristlastena on see väga oluline.
Meil on vaja otse öelda tõde,
et inimesed ei saa taevasse, kui neil ei ole suhet Jumalaga.
Jumal ei taha, et ükski
oleks Temast lahutatud terve igavik ega soovi, et keegi läheks põrgu.
Ta tahab, et inimesed saaksid päästetud.
See on Tema kindel tahe.
Räägime põhipunktist.
Tahan lugeda teile Jaakobuse 1:5-7,
mis räägib usust ning kaksipidisest meelest.
Siin räägitakse ka tarkusest, kuid iga Püha Vaimu and
võetakse vastu või hüljatakse nende samade printsiipide alusel.
"Kui kellelgi teist jääb vajaka tarkust (sh usku).."
Samuti teadmisi, tervist ja prohveteeringut.
"..siis ta palugu Jumalalt, kes kõigile annab heldelt
ega tee etteheiteid, ja talle antakse.
Aga ta palugu usus, ilma kahtlemata (Jumala tõotustes)."
Jumal on tõotanud, et annab meile juhiseid või tarkust, kui palume.
Teiseks lubab ta, et on Jumal, kes täidab kõik me vajadused.
Samuti on Ta Jehoova, me ravija ja tervendaja.
Jehoova Jireh, me varustaja ja Jehoova Tsidkenu, me õigsus.
Jumal tahab anda meile õigsuse.
Ta tahab anda meile tervenemise, usku, rahu.
Me peame olema kohas, kus saame seda vastu võtta.
Ütlesin režissöörile enne saadet, et see kõik puudutab ilmutust.
Kui teame Jumala tõotusi ja usaldame neid,
saame ka enam ilmutust ning usku.
Usk Jumala tõotustesse
ja Tema muutumatusse isiksusse, on võti taevast vastuvõtmiseks.
Sa ei pea paluma, et Jumal sind tervendaks.
See on juba Tema tahe.
Piiblis öeldakse selgelt Jesajas ning seda tsiteerib Peetrus,
et Jeesuse haavade läbi on meil tervenemine.
Kuidas?
Tema haavade läbi on meil ka uus leping.
Uue lepingu teine tõotus on,
et Jehoova on kõiges me Jumal ning me oleme Tema rahvas,
kellele Ta tahab anda tervenemise, varustuse, pääste ja kõik muu.
See on tõde ja Jumala tahe.
Jeesus tervendas kõiki, kes tulid Iisraelis haigena Ta juurde.
Jumal on seesama eile, täna ja igavesti.
Jeesus ütles,
et läheb tagasi Isa juurde ning see on meile parem.
Meis on seesama Püha Vaim, mis oli Jeesusel.
Eesti keeles: "Tõesti, tõesti."
Johannese 14:12 alusel
hakkame tegema samu tegusid kui Jeesus ja isegi suuremaid.
See on Jumala tahe, et saaksime teada,
kuidas Ta tahab seda teha ning oleksime väga täpsed.
See on alati isiklik, mitte masstoodang.
Uuri välja, mis on Jumala tahe.
Uuri, mis juhiseid annab Jumal
ning aita inimestel võtta vastu tervenemine.
Kuidas jääb aga teiste asjadega?
Loen.
"Kui kellelgi teist jääb vajaka tarkust, siis ta palugu Jumalalt,
kes kõigile annab heldelt ega tee etteheiteid, ja talle antakse."
Jaakobus sai seda öelda, sest see on Jumala tõotus.
"Aga ta palugu usus.."
Usus millesse?
Kas toetudes iseenda usule
või kui hästi palvetasid või su usutunnistusse?
Ei, uskudes Jumala olemusse, et see on muutumatu.
Uskudes Tema tõotustesse, mis on Tema tahe.
See on Tema tahe, aga kui oleme kaksipidise meelega,
ei saa me oodata midagi ning seda öeldakse ka siin.
"Aga ta palugu usus, ilma kahtlemata.."
Kui kahtled, on sinus kaksipidist meelt.
Mu mikrofoni küljes on juhe.
Kujutage ette, et see on aiavoolik, millest tuleb vesi välja.
Mis juhtub, kui keeran vooliku pooleks?
See peatab voolu.
Kui usume Jumalasse,
aga kahtleme, kas tegemist on õige ajaga,
kas oleme piisavalt head, kas see on tõesti Tema tahe
või kahtleme Ta tõotustes, ei saa me midagi.
Siin öeldaksegi seda.
"Aga ta palugu usus, ilma kahtlemata,
sest kahtleja sarnaneb tuule tõstetud ja sinna-tänna paisatud merelainega.
Selline inimene ärgu ometi arvaku, et ta midagi saab Issandalt,
ta on hingelt kaksipidine mees, ebakindel kõigil oma teedel."
Kuulake.
Kuidas saate sellest vabaks?
Minagi olin kaksipidise meelega.
Mul oli nii palju haiguseid nagu astma, 21 allergiat,
veretrombid, neerukivid, silmanägemise degenereerumine.
Võin mõnda aega jätkata.
Mul on nii palju probleeme olnud.
Selgroo diski murdumine.
Jumal on mind tervendanud kõikidest nimetatud asjadest.
Ainus, mis on mul veel jäänud,
on opereeritud jalas, kus oli mul tromboos.
Opereeriti rabanduse vältimiseks.
Seetõttu pean oma jalga
20 min päevas üleval hoidma, et verevarustus taastuks.
Kui ülejäänu on Jumal üleloomulikult tervendanud.
See on nii suur õnnistus.
Minu õnneks vastandus keegi minuga.
Jumalamees küsis minult otse,
kas usun, et Jumal tahab mind tervendada.
"Kaheldamatult." ütlesin.
Kui ta küsis, kas usun,
et Ta tahab seda täna teha, ütlesin, et ei ole kindel.
See oli minul murdumispunkt.
Sain sel päeval ilmutuse, et olin Jumalas selles vallas kahelnud.
Andsin sel hetkel Jumalale oma kahtluse,
sest tahan võtta vastu Tema tervenemise.
Pidin uurima Tema Sõna ning mõtisklema sellel.
Pidin õppima ja nägema,
et Jeesus tervendas kõiki, kes tulid Tema juurde.
Ta on sama eile, täna ja igavesti.
Ta on siiani me tervendaja.
Palvetame Tema nimel ning esindame Teda.
Seda nähes mõistsin ja hakkasin saama tervenemise.
Mu mõlemas silmas oli kae, mida ei saa parandada.
Teenisin Jeruusalemmas koos David Hertzogiga.
Ta sai teadmisesõna, et kellelgi on silmades kae
ehk süvenev haigus ja saab sellest praegu terveks.
Mu silmad läksid koheselt paremaks.
Armastan Jumalat.
Kohtusin kord naise Racheliga, kes oli abielus soomlasega.
Olime Turus ja aitasin teda mõningate asjadega.
Ta teenis Turus tervenemisteenistusel Martin kirkkus.
Ta sai teadmisesõna.
Mina pidi kõnelema, kuid palusin ka temal rääkida.
Ta sai tunnetusesõna.
Ta ütles Texase aktsendiga.
Armas toreda aktsendiga naine.
"Jumal andis mulle tunnetuse, et keegi on täna hommikul
palunud Jumalalt, et saaks vabaks astmast.
Jumal ütleb, et oled terve."
See olin mina.
Sellest päevast alates
olen saanud täiesti terveks ega ole võtnud siiani oma ravimeid.
Uskuge mind, et võtsin
ühtesid kangeimaid ravimeid, sest vastupidiselt jäi hing kinni.
Kuulake.
Jumal ütleb, et usaldaksime Teda.
Issand ütleb: "Uskuge minusse!
Olen sama eile, täna ja igavesti
ning mu tahe on teid aidata ja tervendada. Tulge."
Sa ei pea tundma süüd all, kui sa ei ole veel terveks saanud.
Ma ei saanud oma seljaga 20 aastat terveks.
Minu pärast palvetasid sajad ja tuhanded inimesed.
Miski ei juhtunud.
Miks?
Ma ei olnud veendunud, et Jumal tahab seda täna teha.
Seepärast ütleb Piibel, et täna on päästepäev.
Sõna "pääste" on kreeka keeles "sozo",
mis on heebrea keeles "Jeshua" ehk meie keeles Jeesus.
Täna on päev "Jeshuaks".
Täna on päev tervenemiseks,
vabanemiseks, andestuseks või milleks iganes vajad.
See on tõde.
Palvetan sinu eest
ja seejärel uurin veel veidi Jumala Sõna.
Jumal, tänan, et aitad
praegu mu venda ja õde, mis iganes kahtlustega nad võitlevad.
Anname need kahtlused sulle
ja seisame vastu vaenlasele Jeesuse nimel.
Tänan, Jumal, et oled sama eile, täna ja igavesti.
Tänan, et aitad mu sõpradel uskuda Sinu sõna,
et Sinu haavade kaudu oleme saanud terveneks.
Jeesuse nimel, aamen.
Viimase kolme minuti jooksul tahan rääkida,
kuidas võid veendunult teada, mis on Jumala tahe.
Alustuseks vaatame Roomlaste 12:1-2.
Usun, et see on parim salm Piiblis, mis aitab sul mõista Jumala tahet.
Üsna tugev avaldus.
Hiljem loen teile Jaakobuse 3:17,
mis aitab mõista, milline on Jumala tarkus.
Alustame.
Roomlaste 12:1-2.
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks.."
Igal päeval.
Kui olete vaadanud mu teisi saateid, olete arvatavasti kuulnud,
et kõigel Vanas Testamendis on tänapäeval väärtus.
See on siiski vari uue lepingu tõotustest.
Vanas Testamendi Moosese käsuseaduses
oli meile määratud igapäevane ohver.
Paulus ütleb, et las me keha, mis on Jumala Püha Vaimu tempel,
olla Jumalale igal päeval elavaks ohvriks.
Ohver Jumalale.
Sinu tahe, mõistus, keha, mõtted.
Loeme edasi.
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks;
see olgu teie mõistlik jumalateenistus.
Ja ärge muganduge praeguse ajaga,
vaid muutuge meele uuendamise teel."
Uuendamine mõjutab me mõistust.
Meil on usaldus Jumala vastu
või siis uskmatus, milleks on kaksipidine meel.
Loeme seda koos.
"Ja ärge muganduge praeguse ajaga, vaid muutuge meele uuendamise teel,
et te katsuksite läbi (kogemuse varal), mis on Jumala tahtmine.."
Sellest siin räägitaksegi.
"..mis on hea ja meelepärane ja täiuslik."
Oleme rääkinud Jumala heast tahtest.
Selle läbi ootame Jumalalt tarkust.
Olen kui kelner restoranis: "Kas on veel midagi, Jumal."
See on Jumala hea tahe.
Meelepärane Jumala tahe tähendab,
mis on Temale vastuvõetav ning mis mitte.
Mis on täiuslik Jumala tahe?
Elada nagu Jeesus.
Võtta Püha Vaimult juhiseid, mida öelda ja teha ning järgida seda.
Tahan lõpetada Jaakobuse 3:17.
See on parim kirjakoht kogu Piiblis,
kus räägitakse, kuidas teame, kas miski on taevane tarkus.
Siin on kirjas:
"Aga ülalt pärinev tarkus on esmalt puhas, siis rahumeelne,
leebe, kuulekas, tulvil halastust ja häid vilju, erapooletu, teeskluseta."
Jumal tahab, et külvaksime rahus ning lõikaksime õigsuses.
Jumal õnnistagu teid.
Tänan.
AVASTUSRETKED JUMALA SÕNAS
Tere, olen Rory Kaye.
TV7 on andnud mulle eesõiguse õpetada teile Jumala Sõna.
Antud teenistus on üks maailma pühendunuim teenistus, mida tean,
mis edastab inimestele evangeeliumi ja head õpetust.
2. Korintlaste 8 öeldakse,
kuidas inimesed annavad rõõmuga ka oma suurtes kannatustes.
2. Korintose 9 seisab: "Aga pange tähele:
kes kasinasti külvab, see lõikab ka kasinasti,
ja kes rohkesti külvab, see lõikab ka rohkesti."
Julgustan sind andma selle teenistuse jaoks.
Külvad seda heale pinnasele ja Jumal täidab su vajadused samuti.
Tänan.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Mailis Mägi